ఆనంద చక్రపాణి

ఆనంద చక్రపాణి (Ananda Chakrapani) తెలుగు సినిమా నటుడు. 2019లో వచ్చిన మల్లేశం సినిమాలోని హీరో తండ్రి నరసింహులు పాత్రతో గుర్తింపు పొందాడు. దాదాపు 45పైగా సినిమాలలో ప్రధాన పాత్రలలో నటించాడు.

 జీవిత విషయాలు 
ఆనంద చక్రపాణి, ఆగస్టు 18న ఆనందపు పుల్లయ్య, మల్లమ్మ దంపతులకు తెలంగాణ రాష్ట్రం, నల్గొండ జిల్లా, కనగల్ మండలం, గడ్డంవారి యడవల్లి గ్రామంలో చేనేత కుటుంబంలో జన్మించాడు. తరువాత ఇతని కుటుంబం మిర్యాలగూడ సమీపంలోని దామెరచర్ల మండలం, కొండ్రపోలు గ్రామానికి వలస వచ్చింది. అక్కడ చక్రపాణి తండ్రి ఆర్ఎంపి డాక్టర్‌గా పనిచేశాడు. చక్రపాణి పాఠశాలలో చదువుకుంటూనే మిర్యాలగూడలోని తన మేనమామ ప్రింటింగ్ ప్రెస్‌లో నెలకు 30 రూపాయల జీతానికి పనిచేశాడు. పదవ తరగతి పూర్తిచేసి హైదరాబాదు వచ్చి శివంరోడ్డులోని ఒక ప్రింటింగ్ ప్రెస్‌లో అడ్వర్టైజింగ్ ఏజెన్సీలలో విజువలైజర్, కాపీ రైటర్‌గా పనిచేశాడు. తను కూడా అప్పుడప్పుడు కవిత్వం రాసేవాడు, జర్నలిస్టుగా కూడా పనిచేశాడు.సినిమా పిచ్చోడని పిల్లనియ్యలే, వెలుగు లైఫ్, వి6 వెలుగు, నాగవర్ధన్ రాయల, 10 జూలై 2019, పుట. 7

ఆనంద చక్రపాణికి, టి.కె. శైలజతో పెళ్ళి జరిగింది. వీరికి ఇద్దరు అమ్మాయిలు (నూతన ఆనంద, కీర్తన శ్రీ ఆనంద)

 సినిమారంగం 
1988లో సినీ దర్శకుడు బి.నరసింగరావు తెలంగాణ నేపథ్యంలో దాసి సినిమాను రూపొందిస్తున్నాడు. సీనియర్ పాత్రికేయడుడు, కవి దేవిప్రియ ఆ సినిమాకు స్క్రీన్ ప్లే రాస్తున్నాడు. చక్రపాణికి నటనపై ఉన్న ఇష్టాన్ని గమనించిన దేవిప్రియ, దర్శకుడు నరసింగరావుకు పరిచయం చేశాడు. అలా దేవిప్రియ సిఫారసుతో చక్రపాణికి దాసి సినిమాలో నటించే అవకాశం వచ్చింది. ఆ తరువాత 1992లో చిటికెల పందిరి సినిమాలో హీరోగా నటించాడు. కొంతకాలం దర్శకత్వశాఖలో, రచయితగా పనిచేశాడు.

2013లో తన స్వస్థలమైన నల్గొండలో నివసించే ప్రజలపై ఫ్లోరోసిస్ ప్రభావం గురించి వెయిటింగ్ ఫర్ డెత్ అనే డాక్యుమెంటరీకి దర్శకత్వం వహించాడు. మల్లేశం సినిమాలోని తండ్రిపాత్రకోసం నటుడిని వెతుకుతున్న సమయంలో ఆ సినిమా ప్రొడక్షన్ డిజైనర్, చిత్రకారుడు లక్ష్మణ్ ఏలె, చక్రపాణి పేరును దర్శకుడు రాజ్ రాచకొండకు సూచించాడు. అలా ఆడిషన్‌లో ఎంపికైన చక్రపాణికి మల్లేశం సినిమాలో నటించే అవకాశం వచ్చింది. దాసి సినిమా విడుదలైన 25 సంవత్సరాల తరువాత మళ్ళీ మల్లేశం (2019) సినిమాలో చింతకింది మల్లేశం తండ్రి పాత్రలో నటించి, మంచి గుర్తింపు ప్రశంసలతోపాటు మరిన్ని సినిమాల్లో నటించే అవకాశాలు అందుకున్నాడు.

మల్లేశం సినిమా తరువాత వరల్డ్ ఫేమస్ లవర్ సినిమాలో హీరో తండ్రిగా, ఇంద్రగంటి మోహనకృష్ణ దర్శకత్వంలో వి, వేణు ఊడుగుల దర్శకత్వంలో విరాట పర్వం, శేఖర్ కమ్ముల దర్శకత్వంలో లవ్ స్టోరి, సతీష్ పరమవేద దర్శకత్వంలోఊరికి ఉత్తరాన వంటి సినిమాలతోపాటు మరికొన్ని సినిమాలలో ప్రధాన పాత్రలో నటించాడు.

 నటించిన సినిమాలు 
సంవత్సరంపేరుపాత్రగమనికలు1988దాసిబావమరిది1992చిటికెల పందిరిపాణి2019మల్లేశంనరసింహులు (హీరో తండ్రి)2020వరల్డ్ ఫేమస్ లవర్శీనయ్య తండ్రివిహోం మంత్రిఅన‌గ‌న‌గా ఓ అతిథిసుబ్బయ్యప్లే బ్యాక్సుజాత తండ్రి2021వకీల్‌ సాబ్దివ్య తండ్రినాందిమీనాక్షి తండ్రిడియర్ మేఘమేఘా తండ్రిగెలుపుహీరో తండ్రి5 డబ్ల్యూస్హీరోయిన్ తండ్రిలవ్ స్టోరిమౌనిక తండ్రివిరాట వర్వంకానిస్టేబుల్ యాకూబ్ఊరికి ఉత్తరాననారాయణ, హీరో తండ్రితెర వెనుకహీరోయిన్ తండ్రిబ్లాక్ఆది తండ్రి2023సింధూరంకామ్రేడ్ నరసింహులుబ్రేక్ అవుట్గుణసుందరి కథఆపుకోలేనిదిమంత్రిటైగర్ నాగేశ్వరరావుహీరో మేనమామడెవిల్రమణ2024మస్తు షేడ్స్ ఉన్నాయ్ రావెంకన్న మామాS-99నవాబురాజు యాద‌వ్‌రాములు యాదవ్మెర్సి కిల్లింగ్జ్యుయల్ థీఫ్రక్షణహీరోయిన్ తండ్రిఉరుకు పటేలహీరోయిన్ తండ్రిఉషా పరిణయం2025గాంధీ తాత చెట్టు షష్టిపూర్తిసోలో బాయ్జటాధార
వర్గం:నల్గొండ జిల్లా వ్యక్తులు
వర్గం:తెలుగు సినిమా నటులు
వర్గం:తెలంగాణ కళాకారులు
వర్గం:జీవిస్తున్న ప్రజలు

 టెలివిజన్ 
సంవత్సరంపేరుపాత్రనెట్‌వర్క్2021అన్‌హెర్డ్జైలర్హాట్‌స్టార్

 మూలాలు